|  |
| --- |
| Agóid na bhFeirmeoirí |
|  |
| Leibhéal B2 |



# A: MACHNAMH

Beidh tú ag féachaint ar ball ar mhír faoi fheirmeoirí atá ag léirsiú in Éirinn agus ar fud na hEorpa. Pléigh na ceisteanna thíos leis an duine in aice leat:

1. Cá bhfuil na feirmeoirí sna pictiúir ag léirsiú, dar leat? Féach go cúramach ar na pictiúir mar tá leideanna le feiceáil iontu.

A group of tractors on a road

Description automatically generatedA large crowd of people walking on a street

Description automatically generated

A person in a suit and tie

Description automatically generated

1. Cén fáth a bhfuil na feirmeoirí ag léirsiú, dar leat?
2. Cé hé Charlie McConalogue?
3. Cén fáth a raibh sé sa Bhruiséil le déanaí, dar leat?

# B: FOCLÓIR

1. Beidh na focail thíos le cloisteáil sa mhír ar ball. An féidir leat na leaganacha Gaeilge a aimsiú anois sula bhféachfaidh tú ar an mír? Bain úsáid as [www.focloir.ie](http://www.focloir.ie/) chun cuidiú leat, más gá.

|  |  |
| --- | --- |
| 1. *policies* |  |
| 1. *trade, occupation* |  |
| 1. *demonstrating* |  |
| 1. *conditions* |  |
| 1. *regulations* |  |
| 1. *campaign* |  |
| 1. *bad condition / way* |  |
| 1. *fair play, equity* |  |
| 1. *uproar* |  |
| 1. *tyres* |  |
| 1. *importation* |  |
| 1. *Minister for Agriculture* |  |

1. Féach ar an mír den chéad uair agus aimsigh na focail thuas inti. An raibh na focail chéanna agat féin?
2. Baineadh úsáid as dhá leagan eile den fhrása ‘i mbun léirsithe’. Ar chuala tú iad?
3. Bhain Aodhán úsáid as focal eile chun an focal ‘bia’ a chur in iúl. Cad a bhí ann?
4. Cuir na focail – (comh)(beartas) + (talmhaíocht) – le chéile chun an leagan Gaeilge den téarma *Common Agricultural Policy* a chruthú.

A large group of tractors on a road

Description automatically generated

# C: TUISCINT

Bí ag obair leis an duine in aice leat. Féachaigí ar an mír arís agus freagraígí na ceisteanna thíos le chéile:

|  |
| --- |
| 1. Cén áit a raibh na feirmeoirí ag léirsiú? |
|  |
| 1. Cé a bhí ag freastal ar chruinniú sa Bhruiséil? |
|  |
| 1. Cén fáth a raibh na feirmeoirí i mbun léirsithe i gCorcaigh? |
|  |
| 1. Cén fáth ar cuireadh moill ar thrácht agus ar eitiltí? |
|  |
| 1. Cén fáth ar úsáid na póilíní canóin uisce sa Bhruiséil? |
|  |
| 1. Cén fáth ar luadh an focal ‘iompórtáil’ sa mhír? |
|  |
| 1. Cad a dúirt Charlie McConalogue faoin gComhbheartas Talmhaíochta? |
|  |

Cuir do chuid freagraí i gcomparáid le freagraí an duine in aice leat.

# D: FEASACHT TEANGA

**1: Cruinneas gramadaí (réamhfhocail shimplí + séimhiú)**

Féach ar an sliocht ón script. Tá seacht séimhiú fágtha ar lár. Cuir isteach gach séimhiú san áit chuí.

|  |
| --- |
| Ó moch maidine, bhailigh feilméaraí ar an Oileán Beag in aice le hAerfort Chorcaí, le dul i mbun agóide faoi coinníollacha agus rialúcháin a bhaineann le cúrsaí feirmeoireachta. Suas le seasca tarracóir a bhí páirteach sa bhfeachtas leanúnach, atá ar bun ag feilméaraí ón dara lá den mhí seo i gcomhair polasaithe, a deir siad, atá ag cur drochbhail ar a gceird.  Cuireadh moill ar trácht agus ar eitiltí san aerfort de bharr na hagóide. Cothrom na Féinne atá ag teastáil ó feilméaraí, a deir said.  Thar lear agus bhí sé ina raic sa mBruiséil, áit a raibh beagnach míle feilméara i mbun agóidíochta, áit a raibh cruinniú ag airí talmhaíochta an Aontais Eorpaigh. Lasadh boinn tarracóirí ar an tsráid agus b’éigean do póilíní canóin uisce a úsáid le stop a chur le lucht léirsithe. Tá fearg ar feilméaraí go bhfuil iompórtáil á déanamh ar beatha saor ag ollmhargaí. Bhí agóidí sa bPolainn agus sa Spáinn freisin inniu. |

Cad a bhí ag an duine in aice leat?

## 2: Saibhreas teanga (na focail ‘drochbhail’ agus ‘bail’)

# Chonaic muid an sampla ‘ag cur drochbhail ar a gceird’ sa mhír. Cad is brí leis na frásaí thíos. Cuir in abairtí iad lena mbrí a léiriú:

# drochbhail a bheith ar dhuine

# drochbhail a thabhairt ar dhuine

# Cad faoin bhfocal ‘bail’ anois? Cad is brí leis na frásaí seo? Cuir in abairtí iad lena mbrí a léiriú:

# bail ó Dhia ar dhuine nó ar rud

# bail a chur ar rud

# do bhail féin a chur ar scéal

# E: CUMARSÁID

**1: Caint**

1. Bí ag obair leis an duine in aice leat. An bhfuil cuimhne mhaith agaibh? An bhfuil sibh in ann na pictiúir thíos a chur in ord, de réir mar a lean an mhír nuachta ar aghaidh. Tá an chéad cheann déanta daoibh. Cuirigí uimhir 2 in aice leis an gcéad phictiúr eile agus mar sin ar aghaidh.

A tractor on the road

Description automatically generatedA large crowd of people walking on a street

Description automatically generated

A tractor pulling a tractor on the road

Description automatically generatedA police vehicles with lights on

Description automatically generated

|  |
| --- |
| 1 |

A person in a red dress

Description automatically generatedA water next to buildings

Description automatically generated

A group of men burning tires

Description automatically generatedA person in a suit and tie

Description automatically generated

1. Anois bain úsáid as gach focal sa bhosca thíos chun cur síos a dhéanamh dá chéile ar ábhar na míre.

polasaithe, ceird, i mbun léirsithe, coinníollacha, rialúcháin, drochbhail, cothrom na Féinne, raic, boinn tarracóirí.

**2: Scríobh**

Samhlaigh go bhfuil tú ag obair d’Fheirmeoirí Aontaithe na hÉireann. Iarradh ort píosa a scríobh don suíomh idirlín faoi na feirmeoirí i mbun agóide. Scríobh idir deich agus cúig líne dhéag anois ar na léirsithe agus ar chúis na léirsithe.

|  |
| --- |
| *Tá feirmeoirí i mbun léirsithe i …* |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

# AN SCRIPT

**Siún Nic Gearailt**

Bhí léirsithe ar bun ag feirmeoirí anseo in Éirinn agus san Eoraip inniu chun a míshástacht a chur in iúl faoi pholasaithe feirmeoireachta agus an tionchar atá acu ar a gceird. Nach mór míle feirmeoir a bhí i mbun léirsithe sa Bhruiséil, áit go bhfuil airí talmhaíochta an Aontais Eorpaigh i mbun cruinnithe.

**Aodhán Ó Maoileoin**

Ó mhoch maidine, bhailigh feilméaraí[[1]](#footnote-2) ar an Oileán Beag in aice le hAerfort Chorcaí, le dul i mbun agóide faoi choinníollacha agus rialúcháin a bhaineann le cúrsaí feirmeoireachta. Suas le seasca tarracóir a bhí páirteach sa bhfeachtas[[2]](#footnote-3) leanúnach - atá ar bun ag feilméaraí ón dara lá den mhí seo -i gcomhair polasaithe, a deir siad, atá ag cur drochbhail ar a gceird.

Cuireadh moill ar thrácht agus ar eitiltí san aerfort de bharr na hagóide. Cothrom na Féinne atá ag teastáil ó fheilméaraí, a deir siad.

Thar lear agus bhí sé ina raic sa mBruiséil, áit a raibh beagnach míle feilméara i mbun agóidíochta, áit a raibh cruinniú ag airí talmhaíochta an Aontais Eorpaigh. Lasadh boinn tarracóirí ar an tsráid agus b’éigean do phóilíní canóin uisce a úsáid le stop a chur le lucht léirsithe. Tá fearg ar fheilméaraí go bhfuil iompórtáil á déanamh ar bheatha saor ag ollmhargaí. Bhí agóidí sa bPolainn agus sa Spáinn freisin inniu.

Deir an tAire Talmhaíochta, Charlie McConalogue, atá ag an gcruinniú sa mBruiséil, go bhfuil súil aige go mbainfidh moltaí nua atá á bplé san Aontas inniu, cuid den bhrú d’fheilméaraí agus go gcaithfear buiséad Comhbheartais Talmhaíochta nua a chur i bhfeidhm atá sásúil.

Aodhán Ó Maoileoin, Nuacht TG4.

# NÓTAÍ & FREAGRAÍ

## A: MACHNAMH

**Réamhchleachtadh 1:**

Cleachtadh gearr cainte é seo chun tús a chur le rang bríomhar ina mbeidh na foghlaimeoirí ag féachaint ar mhír nuachta, ag déanamh cleachtaí cluastuisceana agus ag comhrá faoi thopaic a bhaineann leis an mír ansin. Tabhair deis do na foghlaimeoirí na ceisteanna a phlé le chéile. Pléigh na ceisteanna leis an rang iomlán ansin.

Tabhair deis do na foghlaimeoirí na ceisteanna a phlé le chéile. Pléigh na ceisteanna leis an rang iomlán ansin. Féach ar an script chun tuilleadh eolais a fháil ar an scéal.

## B: FOCLÓIR

1. An stór focal:

|  |  |
| --- | --- |
| *policies* | polasaithe |
| *trade, occupation* | ceird |
| *demonstrating* | i mbun léirsithe |
| *conditions* | coinníollacha |
| *regulations* | rialúcháin |
| *campaign* | feachtas |
| *bad condition / way* | drochbhail |
| *fair play, equity* | cothrom na féinne |
| *uproar* | raic |
| *tyres* | boinn |
| *importation* | iompórtáil |
| *Minister for Agriculture* | An tAire Talmhaíochta |

1. Déan plé ar na focail a bhí acu féin. B’fhéidir go raibh leagan eile acu de na focail.
2. ‘I mbun agóide’ agus ‘i mbun agóidíochta’.
3. Beatha.
4. An Comhbheartas Talmhaíochta.

## C: TUISCINT

Féach ar an script.

## D: FEASACHT TEANGA

**1: Cruinneas gramadaí (réamhfhocail shimplí + séimhiú)**

Féach:

|  |
| --- |
| Ó m**h**och maidine, bhailigh feilméaraí ar an Oileán Beag in aice le hAerfort Chorcaí, le dul i mbun agóide faoi c**h**oinníollacha agus rialúcháin a bhaineann le cúrsaí feirmeoireachta. Suas le seasca tarracóir a bhí páirteach sa bhfeachtas leanúnach, atá ar bun ag feilméaraí ón dara lá den mhí seo i gcomhair polasaithe, a deir siad, atá ag cur drochbhail ar a gceird.  Cuireadh moill ar t**h**rácht agus ar eitiltí san aerfort de bharr na hagóide. Cothrom na Féinne atá ag teastáil ó f**h**eilméaraí, a deir said.  Thar lear agus bhí sé ina raic sa mBruiséil, áit a raibh beagnach míle feilméara i mbun agóidíochta, áit a raibh cruinniú ag airí talmhaíochta an Aontais Eorpaigh. Lasadh boinn tarracóirí ar an tsráid agus b’éigean do p**h**óilíní canóin uisce a úsáid le stop a chur le lucht léirsithe. Tá fearg ar f**h**eilméaraí go bhfuil iompórtáil á déanamh ar b**h**eatha saor ag ollmhargaí. Bhí agóidí sa bPolainn agus sa Spáinn freisin inniu. |

## 2: Saibhreas teanga (na focail ‘drochbhail’ agus ‘bail’)

# Féach:

# drochbhail a bheith ar dhuine – *be in a bad way*: Tá drochbhail air tar éis na timpiste.

# drochbhail a thabhairt ar dhuine – *to treat someone badly*: Tugadh drochbhail ar na páistí ar an scoil.

# Féach:

# bail ó Dhia ar dhuine nó ar rud – *God bless*: Bail ó Dhia oraibh. / Bail ó Dhia ar an obair.

# bail a chur ar rud – *to fix something, to put in order, to tidy*: Chuir sí bail ar an ngluaisteán. / Chuir mé bail ar an teach. / Chuir sé bail ar a chuid gruaige.

# do bhail féin a chur ar scéal – *tell your own version*: Chuir siad a mbail féin ar an scéal.

## E. Cumarsáid

## 1: Caint

1. Ní bheifeá ag súil go mbeadh siad in ann gach pictiúr a chur in ord ach ba cheart go mbeadh go leor cur agus cúiteamh idir gach beirt faoi ord na bpictiúr. Is féidir an mhír a chur ar siúl arís chun deis a thabhairt dóibh a gcuid oibre a sheiceáil.
2. Caithfidh siad beirt cur síos a dhéanamh dá chéile ar ábhar na míre. Caithfidh siad gach focal sa bhosca a úsáid freisin.

## 2: Scríobh

## Abair leo píosa a scríobh faoi na léirsithe do shuíomh Fheirmeoirí Aontaithe na hÉireann.

## Timeline Description automatically generated

1. feilméaraí = leagan canúnach de ‘feirmeoirí’ [↑](#footnote-ref-2)
2. Canúint Chonnacht atá ag an gcainteoir seo; mar sin, cuirtear urú seachas séimhiú ar ainmfhocail i ndiaidh ‘sa’. [↑](#footnote-ref-3)